rejauldu/bengali-wikipedia huggingface dataset:
মেথিকান্দা রেলওয়ে স্টেশন বাংলাদেশের ঢাকা বিভাগের নরসিংদী জেলার রায়পুরা উপজেলায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে মেথিকান্দা  রেলওয়ে স্টেশন তৈরি করা হয়।  পরিষেবা মেথিকান্দা স্টেশনে সেবা দানকরী ট্রেন সমূহ    [টিটি৫৪  ১০-০৩-২৫  হতে কার্যকর]    + ঢাকা থেকে মেথিকান্দা চলাচলকারী ট্রেন ট্রেন নং ট্রেন নাম ঢাকা ছাড়ে মেথিকান্দা পৌঁছে  গন্তব্য  সাপ্তাহিক ছুটি  ০৪  কর্ণফুলী এক্সপ্রেস ০৮:৪৫  ১১:১৮  চট্টগ্রাম  নেই ৩৪  তিতাস কমিউটার ০৯:৪৫  ১১:২৮  ব্রাহ্মণবাড়িয়া  নেই ৭৮১  কিশোরগঞ্জ এক্সপ্রেস ১০:৩০  ১১:৫৭  কিশোরগঞ্জ  মঙ্গলবার ২১০২  নরসিংদী কমিউটার ১০:৪৫  ১২:২৩  ভৈরব বাজার জংশন  সাময়িক বন্ধ আছে ৮০২  চট্টলা এক্সপ্রেস  ১৪:১৫  ১৫:৪১  চট্টগ্রাম  শুক্রবার৩৬তিতাস কমিউটার১৭:৪৫১৯:৪৯আখাউড়া জংশন  ২১০৪  নরসিংদী কমিউটার  ১৮:৩০  ২০:৪০  ভৈরব বাজার জংশন  নেই ৭৪৯  এগারোসিন্দুর গোধূলি  ১৮:৪৫  ২০:১২ (বিফোর নরসিংদী কমিউটার) কিশোরগঞ্জ  নেই ১২  নোয়াখালী এক্সপ্রেস  ১৯:১০  ২১:২৮  নোয়াখালী  অনিয়মিত ০৯  সুরমা মেইল  ২১:০০  ০০:০৮  সিলেট  অনিয়মিত০২চট্টগ্রাম মেইল২৩:৪৫২১:২৩চট্টগ্রাম   + মেথিকান্দা থেকে ঢাকা চলাচলকারী ট্রেন ট্রেন নং ট্রেন নাম মেথিকান্দা  ছাড়ে ঢাকা পৌঁছে  উৎস সাপ্তাহিক ছুটি  ০১  ঢাকা মেইল  ০৪:৪৭  ০৭:০০  চট্টগ্রাম নেই ৩৩  তিতাস কমিউটার  ০৬:১৭  ০৯:০৫  আখাউড়া জংশন নেই ২১০১  নরসিংদী কমিউটার  ০৭:১০  ০৯:০৫  ভৈরব বাজার জংশন নেই ১০  সুরমা মেইল  ০৭:২৪  ১০:০০  সিলেট অনিয়মিত ৭৩৮  এগারোসিন্দুর প্রভাতী  ০৮:৪০  ১০:৩৫  কিশোরগঞ্জ নেই ৮০১  চট্টলা এক্সপ্রেস  ১১:১০  ১২:৪০  চট্টগ্রাম শুক্রবার ৩৫  তিতাস কমিউটার  ১৩:৫৩  ১৫:৩০  ব্রাহ্মণবাড়িয়া নেই ২১০৩  নরসিংদী কমিউটার  ১৪:২৬  ১৬:১০  ভৈরব বাজার জংশন সাময়িক বন্ধ ০৩  কর্ণফুলী এক্সপ্রেস  ১৬:০২  ১৮:২০  চট্টগ্রাম নেই ৭৮২  কিশোরগঞ্জ এক্সপ্রেস  ১৮:০৬  ২০:০০  কিশোরগঞ্জ মঙ্গলবার  এছাড়াও মেথিকান্দা স্টেশন থেকে    ভৈরব > কিশোরগঞ্জ   ভৈরব > আখাউড়া > কুমিল্লা > ফেনী > চট্টগ্রাম    ভৈরব > আখাউড়া > হবিগঞ্জ > মৌলভীবাজার > সিলেট    ভৈরব > আখাউড়া > লাকসাম > নোয়াখালী    রুটে ট্রেন চলাচল করে।    তথ্যসূত্র  বিষয়শ্রেণী:নরসিংদী জেলার রেলওয়ে স্টেশন
রাজা-উর-রেহমান (); (জন্ম: ৫ নভেম্বর ১৯৮৫) হলেন একজন পাকিস্তানি বংশোদ্ভূত কানাডীয় আন্তর্জাতিক ক্রিকেটার যিনি কানাডা জাতীয় ক্রিকেট দল এর হয়ে খেলে থাকেন। রাজা হলেন ডানহাতি ব্যাটসম্যান এবং বাহাতি মিডিয়াম ফাস্ট বোলার। মূলত, তিনি একজন কানাডিয়ান ক্রিকেট দলের নিখাদ অল-রাউন্ডার ক্রিকেটার।  খেলোয়াড়ী জীবন রাজা একদিনের আন্তর্জাতিক প্রতিযোগীতায় কেনিয়া জাতীয় ক্রিকেট দলের বিরুদ্ধে ২০১৩ সালের মে মাসে অভিষেক হয়। উক্ত অভিষেক ম্যাচে তিনি মাত্র ৮৩ বলে ৭০ রানের অসাধারণ নৈপূন্য প্রদর্শন করেন।  রাজা ২০১৩ সালের ২৮ মার্চ কেনিয়ার বিরুদ্ধে তার প্রথম শ্রেণীর ক্রিকেট ম্যাচে অভিষেক হয়।   তথ্যসূত্র    বহিঃসংযোগ  ইএসপিএনক্রিকইনফো ক্রিকেটআর্কাইভ  বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় ক্রিকেটার বিষয়শ্রেণী:কানাডার একদিনের আন্তর্জাতিক ক্রিকেটার বিষয়শ্রেণী:কানাডার টুয়েন্টি২০ আন্তর্জাতিক ক্রিকেটার বিষয়শ্রেণী:জিম্বাবুয়ীয় ক্রিকেটার
সাদাচিবুক তিতির (Arborophila atrogularis) Phasianidae গোত্রের অন্তর্গত পাখির একটি প্রজাতি।বাংলাদেশের পাখি, রেজা খান, বাংলা একাডেমী, ঢাকা (২০০৮), পৃ. ১১১ এর ইংরেজি নাম White-cheeked Partridge বা White-cheeked Hill Partridge। এরা বাংলাদেশ, ভারত, মিয়ানমার ও চীনের স্থানীয় পাখি। আই. ইউ. সি. এন. এই প্রজাতিটিকে Near Threatened বা প্রায়-বিপদগ্রস্ত বলে ঘোষণা করেছে। বাংলাদেশের ১৯৭৪ জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ৬।  ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪৮   আবাসস্থল   সাধারণত আর্দ্র চিরসবুজ ও মিশ্র চিরসবুজ বন এদের আবাসস্থল। বাংলাদেশের উত্তর-পূর্বাঞ্চলীয় বনাঞ্চলগুলোতে এদের দেখা যায়। পার্বত্য চট্টগ্রামের চিরসবুজ বনেও এরা থাকতে পারে। ভারতের মেঘালয়, আসাম, ত্রিপুরা, অরুণাচল প্রদেশ আর মণিপুরের বনাঞ্চলে এদের প্রায়ই দেখা যায়। চীনের ইউনান প্রদেশের পশ্চিমে ইংজিয়াং থেকে সালউইন নদীর পশ্চিম পর্যন্ত এদের বিস্তৃতি। মিয়ানমারে একসময় ব্যাপকহারে সাদাচিবুক তিতির দেখা গেলেও বর্তমানে সেখানে এদের অবস্থা বেশ করুণ। , BirdLife International.   বর্ণনা  দেখতে এরা বটেরার (কোয়েল) মত, তবে বড়। পিঠ হলদে সবুজাভ ধূসর। কপাল, চিবুক ও ভ্রু সাদা। কালো মুখোশের মত থাকে। গলায় ও বুকের সামনের দিকে কালো ডোরা থাকে। পেট ও পার্শ্বদেশ ধূসর, রক্তিম নয়। চোখ, অন্য রঙের ফোঁটাযুক্ত ডানা ও পা লালচে। পিঠ আঁশের মত পালক দ্বারা আবৃত। এদের দৈর্ঘ্য কমবেশি ২৮ সেন্টিমিটার। সাদাচিবুক তিতির নাদুস-নুদুস, পা দেহের পেছনদিকে হওয়ার ফলে মনে হয় এ পাখির দেহ খাড়া কাঠির উপর বসানো।   কমে যাওয়ার কারণ  ব্যাপকহারে আবাসন ধ্বংস ও বনাঞ্চল কেটে চাষাবাদের ফলে সাদাচিবুক তিতিরের অস্তিত্ব সর্বত্রই হুমকির মুখে পড়েছে। এছাড়া মাংসের জন্য শিকারও এদের অস্তিত্ব-ঝুঁকির অন্যতম কারণ।   তথ্যসূত্র    বহিঃসংযোগ   http://worldbirds.eu/abcw/whitecheeked_partridge.htm  http://thewebsiteofeverything.com/animals/birds/Galliformes/Phasianidae/Arborophila-atrogularis  বিষয়শ্রেণী:এশিয়ার পাখি বিষয়শ্রেণী:ভারতের পাখি বিষয়শ্রেণী:বাংলাদেশের পাখি বিষয়শ্রেণী:মিয়ানমারের পাখি বিষয়শ্রেণী:উত্তর-পূর্ব ভারতের পাখি বিষয়শ্রেণী:আর্বোরোফাইলা বিষয়শ্রেণী:১৮৫০-এ বর্ণিত পাখি বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
thumb ঠাকুর বলদেব সিং (১৮ জুন ১৯১৯ - ২৫ আগস্ট ২০০৮) জম্মুর লোকসভার সদস্য এবং জন সংঘের নেতা ছিলেন। তিনি ষষ্ঠ লোকসভায় নির্বাচিত হয়েছিলেন। ১৯৪৯ এবং ১৯৫২ সালে ভারতের সাথে জম্মু ও কাশ্মীরের একীকরণ এবং সংবিধানের ৩৭০ নং অনুচ্ছেদ বাতিল করার জন্য তিনি কারাগারে যান। তিনি জম্মু ও কাশ্মীর বিধানসভার সদস্যও ছিলেন। http://www.oneindia.com/2008/08/26/former-bjp-mp-passes-away-in-jammu-1219745758.html   তথ্যসূত্র   বিষয়শ্রেণী:১৯১৯-এ জন্ম বিষয়শ্রেণী:২০০৮-এ মৃত্যু বিষয়শ্রেণী:জম্মু ও কাশ্মীরের লোকসভা সদস্য বিষয়শ্রেণী:কাঠুয়া জেলার ব্যক্তি বিষয়শ্রেণী:ষষ্ঠ লোকসভার সদস্য বিষয়শ্রেণী:জম্মু ও কাশ্মীরের ভারতীয় জনসংঘের রাজনীতিবিদ বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:পুণের রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ১৯৮৭-১৯৯৬ বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ
তরুণ খান্না () একজন ভারতীয় টেলিভিশন এবং চলচ্চিত্র অভিনেতা যিনি হিন্দি এবং পাঞ্জাবি চলচ্চিত্রে কাজ করেন। তিনি আদালত, আহট, সি.আই.ডি, কর্মফল দাতা শনি সহ বিভিন্ন জনপ্রিয় টেলিভিশন ধারাবাহিক ও চলচ্চিত্রে অভিনয় করেছেন।   ব্যক্তিগত জীবন  খান্না টেলিভিশন অভিনেত্রী স্মৃতি খান্নাকে বিয়ে করেছেন। তাদের একজন ছেলে সন্তান রয়েছে, যে ২০১৪ সালে জন্মগ্রহণ করেছিল।   মিডিয়া  পৌরাণিক এবং ফ্যান্টাসি শো-তে অভিনয়ের জন্য জনপ্রিয়তা পাওয়া তরুণ খান্না ২০১৩ সালে একটি সাক্ষাৎকারে টেলিভিশন ডেইলি সোপগুলোকে "বোকা এবং খারাপভাবে লেখা" বলে উল্লেখ করেন। ২০১৫ সালের একটি সাক্ষাৎকারে তিনি পুনরাবৃত্তি করেছিলেন যে ভারতীয় টেলিভিশনে আরও ভালো লেখার প্রয়োজন ছিল।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:হিন্দি টেলিভিশনের অভিনেতা বিষয়শ্রেণী:দিল্লির অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় পুরুষ মডেল বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:২১শ শতাব্দীর ভারতীয় অভিনেতা
থাম্ব|এলাহাবাদ ব্যাঙ্ক|307x307পিক্সেল এলাহাবাদ ব্যাঙ্ক ভারতের একটি অগ্রণী রাষ্ট্রায়ত্ত্ব ব্যাঙ্ক ছিল । এই ব্যাঙ্কের প্রধান কার্যালয় কলকাতায় অবস্থিত ছিল। ১ এপ্রিল, ২০২০ তারিখে মোট ৩১৬২টি শাখা সহ এটি ইন্ডিয়ান ব্যাঙ্ক এর সাথে মার্‌জ করে। |তারিখ=জুলাই ২০২১}}  ১৮৬৫ সালের ২৪ এপ্রিল বর্তমান উত্তরপ্রদেশ রাজ্যের এলাহাবাদ শহরে একদল ইউরোপীয় জয়েন্ট স্টক ব্যাংক হিসেবে এই ব্যাঙ্ক প্রতিষ্ঠা করেন। উল্লেখ্য, এলাহাবাদ ব্যাংকই বর্তমানে দেশের প্রাচীনতম জয়েন্ট স্টক ব্যাঙ্ক। ১৯২০ সালে পিঅ্যান্ডও ব্যাংক এলাহাবাদ ব্যাংক কিনে নেয়। ১৯২৩ সালে ব্যাংকের প্রধান কার্যালয় এলাহাবাদ থেকে কলকাতায় স্থানান্তরিত করা হয়। ১৯২৭ সালে চ্যাটার্ড ব্যাংক অফ ইন্ডিয়া, অস্ট্রেলিয়া অ্যান্ড চায়না সংযুক্ত পিঅ্যান্ডও ব্যাঙ্ক কিনে নেয়। যদিও তারা এলাহাবাদ ব্যাংককে একটি পৃথক ব্যাংক হিসেবেই চালাতে থাকে। ১৯৬৯ সালের ১৯ জুলাই, অন্য তেরোটি ব্যাঙ্কের সঙ্গে এলাহাবাদ ব্যাঙ্কেরও রাষ্ট্রায়ত্ত্বকরণ করা হয়। ১৯৮৯ সালের অক্টোবর মাসে এলাহাবাদ ব্যাংক ইউনাইটেড ইন্ডাস্ট্রিয়াল ব্যাংক অধিগ্রহণ করে নেয়। ২০০৬ সালে চীনের শেনজেন শহরে এই ব্যাঙ্ক একটি প্রতিনিধি কার্যালয় স্থাপন করে। ২০০৭ সালের ফেব্রুয়ারি মাসে এলাহাবাদ ব্যাঙ্ক হংকং শহরে প্রথম বৈদেশিক শাখা স্থাপন করেছে।   আরও দেখুন   ভারতের ব্যাঙ্ক ব্যবস্থা   তথ্যসূত্র    বহিঃসংযোগ   Official web site   বিষয়শ্রেণী:ভারতের বিলুপ্ত ব্যাংক বিষয়শ্রেণী:কলকাতার অর্থনীতি বিষয়শ্রেণী:কলকাতাভিত্তিক সংস্থা বিষয়শ্রেণী:ভারতের রাষ্ট্রায়ত্ত্ব ব্যাংক বিষয়শ্রেণী:ভারত সরকার কর্তৃক জাতীয়করণকৃত কোম্পানি বিষয়শ্রেণী:১৮৬৫-এ প্রতিষ্ঠিত ভারতীয় কোম্পানি
ডান|80px|এইচপি-৩৫ ক্যাল্কুলেটর ... এইচপি-৩৫ (চিত্রে) বিশ্বের প্রথম পকেটে বহনযোগ্য বৈজ্ঞানিক ক্যালকুলেটর? ... ১৯৭২ সালে প্রতিষ্ঠিত আন্ডারগ্রাউন্ড পিস লাভারস স্বাধীন বাংলাদেশের প্রথম সঙ্গীতদল? ... সর্বকনিষ্ঠ মা লিনা মেডিনা পাঁচ বছর, সাত মাস, ২১ দিন বয়সে বাচ্চা জন্ম দিয়েছিলেন? ... ১৯৮৪ সালে চালু হওয়া কলকাতা মেট্রো ভারতের প্রথম এবং এশিয়ার পঞ্চম মেট্রো রেল পরিষেবা? ... ১৯৯১ সালে মধুমালা চট্টোপাধ্যায় বিচ্ছিন্ন জনগোষ্ঠী সেন্টিনেলীদের সঙ্গে প্রথম এবং 'একমাত্র' বন্ধুত্বপূর্ণ যোগাযোগ স্থাপন করেছিলেন? ... চাংচিয়াচিয়ে বন্য উদ্যানে অবস্থিত চাংচিয়াচিয়ে কাচের সেতুটি ২০১৬ সালে চালুর সময়েই বিশ্বের দীর্ঘতম এবং উচ্চতম পদচারী কাচের সেতু ছিল?
বাংলাদেশ নৌবাহিনী জাহাজ (সংক্ষেপেঃ বানৌজা) বরকত টাইপ ০৬২I-শ্রেণীর গানবোট। এটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।   ইতিহাস   সশস্ত্র বাহিনীর জন্য গৃহীত আধুনিকায়ন পরিকল্পনার অংশ হিসেবে বাংলাদেশ সরকার গণচীন থেকে বানৌজা বরকত জাহাজটি ক্রয় করে। পরবর্তীতে ৪ আগস্ট, ১৯৯৬ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি চট্টগ্রামে অবস্থিত বানৌজা ঈসা খান নৌ ঘাঁটিতে মোতায়েন রয়েছে। জাহাজটির মাধ্যমে অপারেশন ট্রেজার শিল্ড, অপারেশন নির্মূল, জাটকা নিধন প্রতিরোধ অভিযান ও মা ইলিশ সংরক্ষণ অভিযান পরিচালনা করা হয়।   বৈশিষ্ট্য ও যান্ত্রিক কাঠামো   বানৌজা বরকত জাহাজটির দৈর্ঘ্য , প্রস্থ  এবং গভীরতা । জাহাজটিতে রয়েছে ২টি ডয়েটজ বিএফ ৪এম১০১৩এম ডিজেল মেরিন ইঞ্জিন (জার্মানি/সিঙ্গাপুর) এবং ৪টি শ্যাফট। যার ফলে জাহাজটি ঘন্টায় সর্বোচ্চ  গতিতে চলতে সক্ষম। এছাড়াও রয়েছে ১টি ফুরুনো এফএআর২১১৭ এক্সএন-২৪এএফ নেভিগেশন র‍্যাডার (জাপান)।   রণসজ্জা   বানৌজা বরকত জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:   ২টি টাইপ ৬৯ টুইন ব্যারেল ১৪.৫ মিমি ভারী মেশিনগান   ২টি টাইপ ৭৬এ টুইন ব্যারেল ৩৫ মিমি বিমান বিধ্বংসী কামান   ৮টি ডেপ্থ চার্জ   ১০টি সামুদ্রিক মাইন।   তথ্যসূত্র   বিষয়শ্রেণী:বাংলাদেশ নৌবাহিনীর জাহাজ
রঘুনাথপুর মহকুমা পশ্চিমবঙ্গের পুরুলিয়া জেলার একটি মহকুমা। এই মহকুমা রঘুনাথপুর পুরসভা এবং পাড়া, রঘুনাথপুর-১, রঘুনাথপুর-২, নেতুরিয়া, সান্তুরি ও কাশীপুর নামে ছয়টি ব্লক নিয়ে গঠিত। এই ছয়টি ব্লকে ৪৯টি গ্রাম পঞ্চায়েত ও সাতটি সেন্সাস টাউন আছে। মহকুমার সদর রঘুনাথপুরে অবস্থিত।   এলাকা  রঘুনাথপুর পুরসভা ছাড়া এই মহকুমায় ছয়টি ব্লক রয়েছে। এগুলি হল: পাড়া, রঘুনাথপুর-১, রঘুনাথপুর-২, নেতুরিয়া, সান্তুরি ও কাশীপুর। এই ব্লকগুলির অধীনে রয়েছে ৪৯টি গ্রাম পঞ্চায়েত ও সাতটি সেন্সাস টাউন। ব্লকের সাতটি সেন্সাস টাউন হল: সাঁওতালডিহি, চাপড়াই, আড়া, নবগ্রাম, হিজুলি ও পাড় বেলিয়া, আর্দ্রা।   ব্লক  thumb  পাড়া ব্লক  পাড়া ব্লকের গ্রামীণ এলাকা দশটি গ্রাম পঞ্চায়েত নিগে গঠিত। এগুলি হল: আনাড়া, দেওলি, জাবাড়া-ঝাপড়া-২, উদয়পুর-জয়নগর, বাহারা, দুবরা, নাদিহা সুরুলিয়া, ভাউরিডি, জাবাড়া-ঝাপড়া-১ ও পাড়া। ব্লকের শহরাঞ্চল সাঁওতালডিহি ও চাপারি সেন্সাস টাউন নিয়ে গঠিত। ব্লকটি পাড়া ও সাঁওতালডিহি থানার অধীনস্থ। ব্লকের সদর পাড়া।   রঘুনাথপুর-১ ব্লক  রঘুনাথপুর-১ ব্লকের গ্রামীণ এলাকা সাতটি গ্রাম পঞ্চায়েত নিগে গঠিত। এগুলি হল: আড়া, বেরো, খাজুরা, সাঁকা, বাবুগ্রাম, চোরপাহাড়ি ও নুতনদি। ব্লকের শহরাঞ্চল আড়া সেন্সাস টাউনটি নিয়ে গঠিত। ব্লকটি রঘুনাথপুর থানার অধীনস্থ। ব্লকের সদর রঘুনাথপুর।   রঘুনাথপুর-২ ব্লক  রঘুনাথপুর-২ ব্লকের গ্রামীণ এলাকা ছয়টি গ্রাম পঞ্চায়েত নিগে গঠিত। এগুলি হল: বাদাঁ, জোড়াডিহ, নিলডিহ, চেলিয়ামা, মঙ্গলদা-মৌতোড় ও নুতনডিহ। ব্লকের শহরাঞ্চল নবগ্রাম সেন্সাস টাউনটি নিয়ে গঠিত। ব্লকটি রঘুনাথপুর ও সাঁওতালডিহি থানার অধীনস্থ। ব্লকের সদর চেলিয়ামা।   নেতুরিয়া ব্লক  নেতুরিয়া ব্লকের গ্রামীণ এলাকা সাতটি গ্রাম পঞ্চায়েত নিগে গঠিত। এগুলি হল: ভামুরিয়া, গুনিয়ারা, রায়বাঁধ, শর্বরী, দিঘা, জনার্দনডিহ ও শালতোড়। ব্লকের শহরাঞ্চল হিজুলি ও পার বেলিয়া সেন্সাস টাউন দুটি নিয়ে গঠিত। ব্লকটি নেতুরিয়া থানার অধীনস্থ। ব্লকের সদর রামকানালি।   সান্তুরি ব্লক  সান্তুরি ব্লকের গ্রামীণ এলাকা ছয়টি গ্রাম পঞ্চায়েত নিগে গঠিত। এগুলি হল: বালিতোড়া, রামচন্দ্রপুর-কোটালডি, তারাবাড়ি, গরসিকা, মুরাদি ও সান্তুরি। ব্লকের কোনো শহরাঞ্চল নেই। ব্লকটি সান্তুরি থানার অধীনস্থ। ব্লকের সদর মুরারডি।   কাশীপুর ব্লক  কাশীপুর ব্লকের গ্রামীণ এলাকা ১৩টি গ্রাম পঞ্চায়েত নিগে গঠিত। এগুলি হল: য়াগারদি-চিত্রা, গোরানডিহ, মনিহারা, সোনাথালি, বাড়া, হাদালদা-উপাড়া, রাঙামাটি-রঞ্জনডিহ, বেকো, কালীদহ, সিমলা-ধনারা, গগনাবাদ, কাশীপুর ও সোনাইঝুরি। ব্লকের শহরাঞ্চল আর্দ্রা সেন্সাস টাউনটি নিয়ে গঠিত। ব্লকটি কাশীপুর থানার অধীনস্থ। ব্লকের সদর পঞ্চকোটরাজ।   বিধানসভা কেন্দ্র  সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:   রঘুনাথপুর পুরসভা, রঘুনাথপুর-১ ব্লক, নেতুরিয়া ব্লক ও সান্তুরি ব্লক নিয়ে রঘুনাথপুর বিধানসভা কেন্দ্র গঠিত।  পাড়া ব্লক ও রঘুনাথপুর-২ ব্লক নিয়ে পাড়া বিধানসভা কেন্দ্র গঠিত।  কাশীপুর ব্লক কাশীপুর বিধানসভা কেন্দ্রের একটি অংশ।  পাড়া ও রঘুনাথপুর বিধানসভা কেন্দ্র তফসিলি জাতি প্রার্থীদের জন্য সংরক্ষিত।  পাড়া ও কাশীপুর বিধানসভা কেন্দ্র পুরুলিয়া লোকসভা কেন্দ্রের অন্তর্গত।  রঘুনাথপুর বিধানসভা কেন্দ্র বাঁকুড়া লোকসভা কেন্দ্রের অন্তর্গত।   পাদটীকা   বিষয়শ্রেণী:পশ্চিমবঙ্গের মহকুমা বিষয়শ্রেণী:পুরুলিয়া জেলা বিষয়শ্রেণী:পুরুলিয়া জেলার মহকুমা
থাম্ব|মুঘল আমলের জামাওয়ার শাল জামাওয়ার বা বর্ধিত টুকরা ভারতের কাশ্মীরে তৈরি একটি বিশেষ ধরনের শাল। "জামা" অর্থ পোশাক ও "ওয়ার/ভার" অর্থ বক্ষ এবং রূপকভাবে শরীরকে বোঝায়। পশমিনা দিয়ে সবচেয়ে ভালো মানের জামাওয়ার তৈরি করা হয়। বুটিদার করা অংশগুলি রেশম বা পলিয়েস্টারের অনুরূপ সুতায় বোনা হয়। বর্তমানে দৃশ্যমান অধিকাংশ নকশাই ফুলের, যার মধ্যে কাইরি প্রধান মোটিফ হিসেবে রয়েছে। ঐতিহাসিকভাবে হস্তনির্মিত আইটেমের কিছু শাল তৈরি হতে কয়েক দশক সময় নিয়েছিল; ফলস্বরূপ, আসল জামাওয়ার শালগুলি অত্যন্ত মূল্যবান। কাশ্মীর ও হিমাচল প্রদেশের অন্যান্য অংশের মতো শহরগুলিতে আধুনিক মেশিনে উৎপাদিত জামাওয়ার ছাপের বস্ত্র কিনতে কম খরচ হয় কিন্তু হাতে তৈরি জামাওয়ার খুব ব্যয়বহুল।  ব্যবসায়ীরা মূলত সমরখন্দ ও বুখারা থেকে এই চীনা রেশম কাপড় ভারতে প্রবর্তন করেছিল এবং এটি রাজবংশ ও অভিজাতদের মধ্যে ব্যাপক জনপ্রিয়তা লাভ করেছিল। রাজা ও অভিজাতরা গজ মাপে বোনা কাপড় কিনতেন এবং এটি একটি গাউন হিসাবে পরতেন বা এটি একটি মোড়ানো বা শাল হিসাবে ব্যবহার করতেন। ভারতে জামাওয়ার বয়ন কেন্দ্রগুলি পবিত্র শহর ও বাণিজ্য কেন্দ্রগুলিতে বিকশিত হয়েছিল। সবচেয়ে সুপরিচিত জামাওয়ার বয়ন কেন্দ্র হল ভারতের কাশ্মীর ও পাঞ্জাব।  এর সমৃদ্ধ ও সূক্ষ্ম কাঁচামালের কারণে ধনী ও প্রভাবশালী বণিকরা সেই সময়ে জামাওয়ার ব্যবহার করতেন, অভিজাত ব্যক্তিরা কেবল এটি ব্যবহার করতে পারতেন তাই নয় বরং মুঘলদের মতোই, নিজেদের জন্য কাপড় তৈরি করার উদ্দেশ্যে, তাঁতিদের নিযুক্তও করতেন। সম্রাট আকবর ছিলেন এর অন্যতম পৃষ্ঠপোষক। তিনি পূর্ব তুর্কিস্তান থেকে অনেক তাঁতিকে কাশ্মীরে নিয়ে আসেন। তথ্যসূত্র   বিষয়শ্রেণী:জম্মু ও কাশ্মীরের সংস্কৃতি বিষয়শ্রেণী:ভারতীয় পোশাক বিষয়শ্রেণী:পোশাক-অসম্পূর্ণ
এনএক্সটি টেকওভার: পোর্টল্যান্ড একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০২০ সালের ১৬ই ফেব্রুয়ারি তারিখে মার্কিন যুক্তরাষ্ট্রের অরেগনের পোর্টল্যান্ডের মোডা সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল।  এই অনুষ্ঠানে সর্বমোট ছয়টি ম্যাচ অনুষ্ঠিত হয়েছিল। এই অনুষ্ঠানের সর্বশেষ ম্যাচে এডাম কোল এনএক্সটি চ্যাম্পিয়নশিপ ধরে রাখতে টমাসো চিয়াম্পাকে পরাজিত করেছিল। অন্যান্য শীর্ষস্থানীয় ম্যাচে, রিয়া রিপলি এনএক্সটি নারী চ্যাম্পিয়নশিপ ধরে রাখতে বিয়াঙ্কা বেলেয়ারকে, কিথ লি এনএক্সটি উত্তর আমেরিকান চ্যাম্পিয়নশিপ ধরে রাখতে ডোমিনিক ডাইজাকোভিচকে এবং দ্য ব্রুজারওয়েটস (ম্যাট রিডল এবং পিট ডান) এনএক্সটি ট্যাগ টিম চ্যাম্পিয়নশিপ জয়লাভ করতে দ্য আন্ডিস্পিউটেড এরাকে (ববি ফিশ এবং কাইল ও'রাইলি) হারিয়েছে।   ফলাফল    তথ্যসূত্র    বহিঃসংযোগ     বিষয়শ্রেণী:২০২০-এ ডাব্লিউডাব্লিউই নেটওয়ার্কের অনুষ্ঠান বিষয়শ্রেণী:২০২০-এ অরেগন বিষয়শ্রেণী:পোর্টল্যান্ডে (অরেগন) ঘটনা বিষয়শ্রেণী:অরেগনে পেশাদার কুস্তি বিষয়শ্রেণী:ফেব্রুয়ারি ২০২০-এ মার্কিন যুক্তরাষ্ট্রে ঘটনা বিষয়শ্রেণী:এনএক্সটি টেকওভার
সানডে টেলিগ্রাফ  একটি ব্রিটিশ ব্রডশিট পত্রিকা। এটি ১৯৬১ সালের ফেব্রুয়ারিতে প্রতিষ্ঠিত হয়েছিল এবং প্রেস হোল্ডিংসের একটি বিভাগ টেলিগ্রাফ মিডিয়া গ্রুপ দ্বারা প্রকাশিত হয়েছিল। এটি টেলিগ্রাফ মিডিয়া গ্রুপ দ্বারা প্রকাশিত ডেইলি টেলিগ্রাফের ভগিনী পত্রিকা। দ্য সানডে টেলিগ্রাফ মূলত একটি ভিন্ন সম্পাদকীয় কর্মীদের সাথে একটি পৃথক অপারেশন ছিল, তবে ২০১৩ সাল থেকে দ্য সানডে টেলিগ্রাফ সাত সাপ্তাহিক হয়ে যায়।    তথ্যসূত্র    আরো দেখুন    দ্য ডেইলি টেলিগ্রাফ   বহিঃসংযোগ     বিষয়শ্রেণী:টেলিগ্রাফ মিডিয়া গ্রুপ বিষয়শ্রেণী:যুক্তরাজ্যের সংবাদপত্র বিষয়শ্রেণী:১৯৬১-এ ইংল্যান্ডে প্রতিষ্ঠিত বিষয়শ্রেণী:১৯৬১-এ প্রতিষ্ঠিত প্রকাশনা বিষয়শ্রেণী:যুক্তরাজ্যের রবিবারের সংবাদপত্র
হহহটের বড় মসজিদ () চীনের মঙ্গোলিয়া প্রদেশের হহহটের হুইমিনের জেলায় অবস্থিত একটি মসজিদ। মসজিদটিমঙ্গোলিয়া প্রদেশের প্রাচীনতম এবং বৃহত্তম মসজিদ।    ইতিহাস  ১৬৯৩ সালে হুইের লোকেরা মসজিদটি নির্মাণ করেন। এরপরে ১৭৮৯ এবং ১৯২৩ সালে মসজিদটি সংস্কার করা হয়।    স্থাপত্য  মসজিদটি চাইনিজ এবং আরবি স্থাপত্যের আদলে নকশা করা হয়েছে এবং কালো ইট দিয়ে নির্মিত হয়েছে। মসজিদটি মোট জমির পরিমাণ ৪,০০০ বর্গ মিটার। মসজিদে একটি মিনার আছে যার উচ্চতা ১৫ মিটার। মসজিদে গনশৌচাগার ও অযুখানা আছে।   চিত্রশালা    আরও দেখুন    চীনে ইসলাম   চীনের মসজিদের তালিকা   তথ্যসূত্র    বহিঃসংযোগ   বিষয়শ্রেণী:চীনের মসজিদ বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে
অনুপ লাল যাদব (৫ অক্টোবর ১৯২৩ Biographical Sketch Member of Parliament XII Lok Sabha - ৯ আগস্ট ২০১৩) একজন ভারতীয় রাজনীতিবিদ ছিলেন। তিনি বিহারের সাহারসা থেকে সংসদ সদস্য এবং ত্রিবেণীগঞ্জ থেকে এমএলএ ছিলেন।  ২০১৩ সালের আগস্টে তিনি মারা যান। Former Bihar minister Anoop Lal Yadav passes away   তথ্যসূত্র   বিষয়শ্রেণী:১৯২৩-এ জন্ম বিষয়শ্রেণী:২০১৩-এ মৃত্যু বিষয়শ্রেণী:বিহার বিধানসভার সদস্য বিষয়শ্রেণী:বিহারের লোকসভা সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:জনতা পার্টির রাজনীতিবিদ বিষয়শ্রেণী:সংযুক্ত সমাজতান্ত্রিক দলের রাজনীতিবিদ বিষয়শ্রেণী:রাষ্ট্রীয় জনতা দলের রাজনীতিবিদ বিষয়শ্রেণী:জনতা দলের রাজনীতিবিদ বিষয়শ্রেণী:বিহারের রাজ্য মন্ত্রিপরিষদের মন্ত্রী বিষয়শ্রেণী:বিহার বিধানসভায় বিরোধী দলনেতা বিষয়শ্রেণী:লোকদলের রাজনীতিবিদ
ব্রজরঞ্জনগর () ভারতের ওড়িশা রাজ্যের ঝারসুগুদা জেলার একটি শহর ও পৌরসভা এলাকা।  জনপ্রিয় কিংবদন্তি বলেছেন যে ব্রজ মোহন বিড়লা ১৯৩৬ সালে ওরিয়েন্ট পেপার মিলস প্রতিষ্ঠা করার পরে এই শহরের নামকরণ করা হয়েছিল। এটি পাথুরে ভূখণ্ডে একটি ছোট ঘুমন্ত শহর, আইবি নদীর তীরে নির্মিত, মন্দিরগুলি বেশিরভাগই বিড়লাদের দ্বারা নির্মিত।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১৬ মিটার (৭০৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ব্রজরঞ্জনগর শহরের জনসংখ্যা হল ৭৬,৯৪১ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে ব্রজরঞ্জনগর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
অ্যাডাম মাইকেল রোদরিগেজ (ইংরেজি: Adam Rodriguez; জন্ম: ২ এপ্রিল, ১৯৭৫) "Adam Rodriguez" (2006). Contemporary Theatre, Film and Television. Vol. 71. Detroit: Gale. Accessed via Biography in Context database, August 7, 2016. হলেন একজন মার্কিন অভিনেতা, চিত্রনাট্যকার ও পরিচালক। সুদীর্ঘকাল সিএসআই: মিয়ামি ধারাবাহিকে এরিক ডেলকো চরিত্রে অভিনয়ের জন্য তিনি বিশেষ পরিচিতি লাভ করেন। বর্তমানে তিনি ক্রিমিনাল মাইন্ডস ধারাবাহিকে টাস্ক ফোর্স এজেন্ট তথা বিএইউ-এর নবীনতম কর্মী এজেন্ট ল্যুক আলভেজ চরিত্রে অভিনয় করছেন।   তথ্যসূত্র    বহিঃসংযোগ   Adam Rodriguez profile, cbs.com; accessed March 17, 2016.    বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন চলচ্চিত্র অভিনেতা বিষয়শ্রেণী:কিউবান বংশোদ্ভূত মার্কিন ব্যক্তি বিষয়শ্রেণী:পুয়ের্তো রিকান বংশোদ্ভূত মার্কিন ব্যক্তিত্ব বিষয়শ্রেণী:মার্কিন টেলিভিশন অভিনেতা বিষয়শ্রেণী:হিস্পানিক ও লাতিন আমেরিকান অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:নিউ ইয়র্কের অভিনেতা বিষয়শ্রেণী:মার্কিন কণ্ঠাভিনেতা
ইংলাক সিনাওয়াত্রা (), অথবা ডাকণাম পু (; থাই উচ্চারণ: pū ; "crab") থাইল্যান্ডের প্রথম নারী প্রধানমন্ত্রী। ২০১১ সালের সাধারণ নির্বাচনে তিনি পিউ থাই পার্টি থেকে বিজয়ী হয়ে ২৮তম প্রধানমন্ত্রী নিবার্চিত হন। তার ভাই থাকসিন সিনাওয়াত্রা থাইল্যান্ডের প্রধানমন্ত্রী ছিলেন। গত ৩ জুলাই ২০১১ এর সাধারণ নির্বাচনে ইংলাকের দল পুয়ে থাই পার্টি এককভাবে ২৬৫ আসন লাভ করেছে। এ ছাড়া তার দল পাঁচটি ছোট দলকে নিয়ে জোট গঠন করেছে। পার্লামেন্টের ৫০০ আসনের নিম্নকক্ষের পাঁচ ভাগের তিন ভাগ আসনই এ জোটের দখলে।  ৪৪ বছর বয়সী ইংলাক সিনাওয়াত্রার নেই পূর্ব কোনো রাজনৈতিক অভিজ্ঞতা। আর তাই বলা হচ্ছে যে, প্রধানমন্ত্রী হিসেবে তার প্রথম কাজই হবে দেশটির বিরাজমান অস্থিতিশীলতা নিরসনে পার্টিগুলোর মধ্যে পুনর্মিত্রতা সৃষ্টি করা। ২০০৬ সাল থেকেই দেশটিতে রাজনৈতিক অর্ন্তদ্বন্দ্ব চরম আকার ধারণ করেছে। শুধুমাত্র গত ২০১০ সালেই রাজনৈতিক হানাহানির কারণে মারা যায় ৯০ জন মানুষ। মৃতদের বেশিরভাগই সরকার বিরোধী প্রতিবাদকারী। যদিও ইংলাক সিনাওয়াত্রা নির্বাচনে জেতার পরপরই ঘোষণা দিয়েছিলেন যে তার পার্টি সকল পার্টিকে নিয়ে জোট গঠন করে দেশের মানুষের সমস্যা সমাধানে কাজ করবে।  তিনি বিদায়ী প্রধানমন্ত্রী আপিসিত ভেজ্জাজিওয়ার স্থলাভিষিক্ত হবেন।    শীর্ষ ক্ষমতাধর নারী  ইংলাক সিনাওয়াত্রা ২০১১ সালে বিশ্বের সেরা প্রভাবশালী ও ক্ষমতাসীন নারী নেত্রীদের মধ্যে ১ম স্থানে রয়েছেন। তার পরেই রয়েছেন জার্মানির বর্তমান চ্যান্সেলর অ্যাঞ্জেলা মার্কেল। যুক্তরাষ্ট্রভিত্তিক নিউ ইয়র্ক টাইমস সাময়িকীর জরীপে বিশ্বের সেরা প্রভাবশালী ও ক্ষমতাধর নারী নেতৃত্বের ১২জনের নাম নির্বাচিত করে।   আরও দেখুন   শেখ হাসিনা  খালেদা জিয়া  ডালিয়া গ্রাইবস্কেইট   তথ্যসূত্র    বহিঃসংযোগ     Yingluck Shinawatra on Facebook  Yingluck Shinawatra on Twitter  Pheu Thai Party website  Profile: Yingluck Shinawatra on BBC News  Profile: Yingluck Shinawatra on CBC News  বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:থাইল্যান্ডের প্রধানমন্ত্রী বিষয়শ্রেণী:নারী প্রতিরক্ষা মন্ত্রী বিষয়শ্রেণী:নারী প্রধানমন্ত্রী বিষয়শ্রেণী:থাই ব্যবসায়ী বিষয়শ্রেণী:ফেউ থাই পার্টির রাজনীতিবিদ বিষয়শ্রেণী:সিনাওয়াত্রা পরিবার বিষয়শ্রেণী:চিয়াং মাই বিশ্ববিদ্যালয়ের প্রাক্তন শিক্ষার্থী বিষয়শ্রেণী:কেনটাকি স্টেট বিশ্ববিদ্যালয়ের প্রাক্তন শিক্ষার্থী বিষয়শ্রেণী:অপরাধের দায়ে দোষী সাব্যস্ত থাই রাজনীতিবিদ বিষয়শ্রেণী:চীনা বংশোদ্ভূত থাই রাজনীতিবিদ বিষয়শ্রেণী:২১শ শতাব্দীর থাই নারী রাজনীতিবিদ বিষয়শ্রেণী:থাইল্যান্ডের নারী মন্ত্রী বিষয়শ্রেণী:থাইল্যান্ডের প্রতিরক্ষা মন্ত্রী বিষয়শ্রেণী:নারী সরকার প্রধান বিষয়শ্রেণী:ছিয়াং মাই প্রদেশের ব্যক্তি বিষয়শ্রেণী:২১শ শতাব্দীর থাই রাজনীতিবিদ বিষয়শ্রেণী:২১শ শতাব্দীর নারী প্রধানমন্ত্রী বিষয়শ্রেণী:এশিয়ার নারী প্রধানমন্ত্রী
মুম্বাই ইন্ডিয়ান্স  হল ভারতের মুম্বাইতে অবস্থিত একটি ফ্র্যাঞ্চাইজি ক্রিকেট দল। যেটি ইন্ডিয়ান প্রিমিয়ার লিগে (Iআইপিএল) খেলে। তারা ২০০৯ ইন্ডিয়ান প্রিমিয়ার লিগে প্রতিদ্বন্দ্বিতাকারী আটটি দলের মধ্যে একটি ছিল। তাদের নেতৃত্বে ছিলেন শচীন টেন্ডুলকার   স্কোয়াড  নাম।জাতীয়তাজন্ম তারিখব্যাটিং শৈলীবোলিং শৈলীনোটসব্যাটসম্যানরাশচীন তেন্ডুলকরডানহাতি।ডান হাতের লেগ ব্রেকপা ভাঙ্গাক্যাপ্টেনসৌরভ তিওয়ারিবাঁ-হাতি।ডানহাতি অফ ব্রেকবিরতি বন্ধশিখর ধাওয়ানবাঁ-হাতি।ডানহাতি অফ ব্রেকবিরতি বন্ধজিন-পল ডুমিনিবাঁ-হাতি।ডান হাত অফ ব্রেকবিরতি বন্ধবিদেশেঅজিঙ্কা রাহানেডানহাতি।ডানহাতি মাঝারিঅল-রাউন্ডাররাসনাথ জয়সুরিয়াবাঁ-হাতি।ধীর বাম হাত অর্থোডক্সবিদেশেরায়ান ম্যাকলারেনবাঁ-হাতি।ডানহাতি মিডিয়াম ফাস্টমাঝারি-দ্রুতবিদেশেগ্রাহাম নেপিয়ারডানহাতি।ডানহাতি মাঝারিমাঝারিবিদেশেঅভিষেক নায়ারবাঁ-হাতি।ডানহাতি মাঝারিমাঝারিডোয়াইন ব্রাভোডানহাতি।ডানহাতি মিডিয়াম ফাস্টমাঝারি-দ্রুতবিদেশেমোহাম্মদ আশরাফুলডানহাতি।ডানহাতি অফ ব্রেকবিরতি বন্ধবিদেশেউইকেটরক্ষকলুক রঞ্চিডানহাতি। -পিনাল শাহডানহাতি। -যোগেশ তাকাওয়ালেডানহাতি। -বোলাররাহরভজন সিংডানহাতি।ডানহাতি অফ ব্রেকবিরতি বন্ধভাইস ক্যাপ্টেনদিলহারা ফার্নান্দোডানহাতি।ডান হাত মাঝারি-দ্রুতবিদেশেধাওয়াল কুলকার্নিডানহাতি।ডানহাতি মিডিয়াম ফাস্টমাঝারি-দ্রুতজাহির খানডানহাতি।বাঁ-হাতি ফাস্ট-মিডিয়ামদ্রুত-মাঝারিলাসিথ মালিঙ্গাডানহাতি।ডানহাতি দ্রুতবিদেশেকাইল মিলসডানহাতি।ডানহাতি দ্রুতদ্রুতবিদেশেচেতন্যা নন্দাডানহাতি।ডান হাতের লেগ ব্রেকপা ভাঙ্গারোহন রাজেডানহাতি।ডানহাতি ফাস্ট-মিডিয়ামদ্রুত-মাঝারি   অবস্থানসমূহ  মুম্বাই ইন্ডিয়ান্স আইপিএল ২০০৯ এর লিগ পর্বে সপ্তম স্থানে ছিল।   তথ্যসূত্র   বিষয়শ্রেণী:২০০৯ ইন্ডিয়ান প্রিমিয়ার লিগ